امحند العنصر المعروف بقيدوم الأمناء العامين ديال الأحزاب السياسيةف المغرب باغي يدير الورثة عليه بعدما دق لوتاد فالحركة الشعبية وهمّش الشباب حسب المعارضين ديالو. مصادر حركيةقالت لـ”كود”،أن العنصر دافع ولدو للائحة ديالو اللي كيترأسها بناصر ازوكاغ في مواجهة اللاّئحة ديال حصاد التي ضمت وجوه وأعيان من حزب يعارضون لعنصر واوزين والعسالي اللّي كيتواجدو في لائحة الأولى. ووفق ما كشفت عنه مصادر “كود”، فإن اللاّئحة التي يترأسها عبد الحكيم بو الخير لي باينة دافعو أوزين ظهرت باش تكسر الهيمنة ديال اللاّئحة الثانية اللّي هي اللائحة لي مرضياش على طريقة تدبير الحزب وتدبير ملف انتخاب أعضاء المكتب السياسي، وخصوصا هيمنة ديال الثلاثي. وبالنسبة لرئاسة المجلس الوطني كاين طرح يدفع بالوزير الغراس لترؤسه، في وقت لي مزال حكومة ما قدمتش المشروع ديال التكوين المهني للملك حيث السيد مشغول في التموقع.. وطرح ثاني لسعيد أمسكان ونيابة لحليمة العسالي المرأة القوية فالحزب اللي كتحكم فكلشي حسب المصادر. 
العنصر دك لوتاد وبغا يحط الورثة..زعيم الحركة الشعبية دافع ولدو فاللائحة ديال المكتب السياسي لمواجهة حصاد